作者：祝穆
词牌/韵律：沁园春

paragraphs: 自有东阳，锦水城山，几千百年。
记往时仅说，拥麾刻郡，而今创见，持橐甘泉。
地脉方兴，天荒欲破，还为盐梅生钜贤。
清和候，正风薰日永，作地行仙。
题舆小驻樵川。
常只恐祖生先著鞭。
算谁从井落，重新疆理，谁从襄岘，一洗腥膻。
幕府归来，未应袖手，行有诏书来九天。
勋名就，使吾乡夸诧，盛事流传。